हरदोई/शाहाबाद। शाहाबाद पालिका क्षेत्र में नेकोजई मतदान केंद्र पर पुलिस कर्मियों की सख्ती पर भीड़ ने पथराव कर दिया। नेकोजई स्थित बीआरसी पर वार्ड संख्या चार का मतदान कें द्र था। गेट पर मौजूद पुलिस कर्मी आईडी देखकर ही वोटर को अंदर जाने दे रहे थे। इसका कुछ वोटरों ने विरोध करना शुरू कर दिया, तो पुलिस कर्मियों ने उन्हें भगा दिया। इस दौरान कुछ खराफाती युवक एकत्रित हो गए और उन्होंने दूर से पुलिस फोर्स पर पथराव शुरू कर दिया। पुलिस अफसरों को सूचना मिली तो कोतवाल अनिल फोर्स के साथ मौके पर पहुंचे और उपद्रव करने वालों को खदेड़ने के साथ ही लठियाकर स्थिति पूरी तरह नियंत्रित की।